Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: helyébe az „a médiaszolgáltatásokról és a tömegkommunikációról szóló 2010. évi CLXXXV. törvény (a továbbiakban
Paragraph Index: 1926

(6) A hatósági szerzõdés módosítása vonatkozásában a bíróság elõtt indított per nem befolyásolja a hatósági szerzõdés végrehajtását, érvényesítését, illetve nem rendelkezik halasztó hatállyal a hatósági szerzõdés végrehajtása, érvényesítése tekintetében. 43/M. § (1) Az Elnök meghatározott idõszakra, de legfeljebb három évre közfeladat ellátása érdekében kivételesen pályázati eljárás nélkül is feljogosíthat valamely vállalkozást helyi vagy körzeti mûsorterjesztési szolgáltatás nyújtását lehetõvé tevõ mûsorszóró adó üzemeltetésére. E médiaszolgáltatási jogosultságra az Elnök hatósági szerzõdésben a jogosultság iránti kérelmet elsõként benyújtó természetes, jogi személyt, jogi személyiség nélküli gazdásági társaságot vagy egyéb szervezetet (e § alkalmazásában a továbbiakban: kérelmezõ) jogosíthatja fel, amennyiben a kérelem mûszaki és frekvenciagazdálkodási szempontból megalapozott, továbbá a kérelmezõ a közfeladat ellátásához szükséges és a mûsorszóró adó üzemeltetésére vonatkozó jogszabályi feltételeknek megfelel. A felek a hatósági szerzõdésben kötelesek meghatározni a mûsorszóró adó üzemeltetésére vonatkozó feltételeket, ideértve az üzemeltetési jogosultságért fizetendõ díj mértékét is.

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes